สวัสดีคะ สงสัยว่าลูกเป็นร้อนในหรือมือเท้าปากคะ ลูกชายอายุ 2ปี9เดือน มีไข้ตัวร้อน มีแผลตรงปลายลิ้นและข้างๆลิ้นประมาณ 3-4แผล ตรงริมฝีปากด้านในมีตุ่ม ฝ่ามือ ฝ่าเท้าไม่เป็นตุ่มคะ
สวัสดีค่ะ อาการมีไข้ มีแผลในช่องปากและริมฝีปากในเด็กเล็กนั้น มักจะนึกถึงเรื่องของมือเท้าปากได้มาก สาเหตุอื่นๆเช่น การติดเชื้อไวรัสที่ทำให้มีไข้ร่วมกับมีผื่นตามผิวหนังหรือเยื่อบุของร่างกายเช่นหัด หัดเยอรมัน แต่หากรับวัคซีนตามวัยครบก็คิดถึงได้น้อย หรือเป็นจากการมีแผลร้อนในจากการติดเชื้อไวรัสหรือแบคทีเรียได้เช่นกันจากที่กล่าวมา โรคมือเท้าปาก ยังเป็นสาเหตุที่เป็นไปได้มาก และเป็นโรคที่เกิดจากเชื้อไวรัสติดต่อกันผ่านการสัมผัสกัน ในเด็กเล็กจึงพบได้บ่อยการดูแลรักษา ควรพักรักษาตัวอยู่ที่บ้านเพื่อป้องกันการแพร่กระจายเชื้อ ดูแลอาการหรือรับประทานยาเพื่อบรรเทาอาการป่วย ให้รับประทานอาหารอ่อนๆ รับประทานยาพาราเซตามอลเพื่อลดไข้ หรืออาการปวด นอกจากนี้อาจใช้ยาทาแผลในปาก หรือยาชาเฉพาะที่ทาในปากเพื่อบรรเทาอาการเจ็บแผลในปาก และทำให้รับประทานอาหารได้ดีขึ้น ให้กินอาหารกลุ่มหวานๆเย็นๆ เพื่อไม่ให้ขาดน้ำควรพาไปพบแพทย์ถ้าลูกเจ็บแผลมาก จนกินได้น้อย อ่อนเพลีย อาจต้องมีการให้สารน้ำในรพ.และหาสาเหตุที่แน่ชัดของแผลในปากต่อไป